मादा है आदमखोर गुलदार, हरिद्वार पहुंचे नामी शिकारी, यहां बिछाया गया जाल - News129
मादा है आदमखोर गुलदार, हरिद्वार पहुंचे नामी शिकारी, यहां बिछाया गया जाल
Posted on January 17, 2020 January 17, 2020 Author news129.com	Comments(2)
हरिद्वार में कई लोगों की जान ले चुकी मादा गुलदार को वन विभाग की ओर से आदमखोर घोषित कर दिया गया है। इसी के साथ आदमखोर गुलदार को मारने के लिए नामी शिकारी हरिद्वार पहुंचे गए हैं। फिलहाल पौडी से जॉय हाकिल पहुंच गए हैं और एक अन्य शिकारी के शनिवार तक आने की संभावना है। वन विभाग के सूत्रों के मुताबिक आदमखोर मादा गुलदार को मारने के लिए जाल बिछा लिया गया है। पूरा आॅपरेशन सेक्टर चार के जंगलों से शुरू होकर रोशनाबाद तक चलेगा। इसके लिए विभिन्न टीमें बनाई गई है। जिसका सुपरविजन डीएफओ आकाश वर्मा करेंगे।
आदमखोर गुलदार के बारे में ज्यादा जानकारी नहीं
कई लोगों की जान लेने वाला आमदखोर गुलदार वन विभाग के लिए अभी भी पहेली बनी हुई है। हालांकि वन विभाग के अधिकारियों का कहना है कि अभी तक मिले सबूतों के आधार पर मादा गुलदार ने ही इन हमलों को अंजाम दिया है। इसके बारे में और ज्यादा जानकारी जुटाई जा रही है। वहीं आमदखोर गलदार की उम्र कितनी है और किस कारण वो इंसानों को अपना शिकार बना रही है। इस बारे में वन विभाग के पास ज्यादा जानकारी नहीं है। अमूमन गुलदार जंगल से बाहर तब आता है जब वो बूढा हो जाता है या फिर उसके नाखून और दांत घिस जाते हैं। इसके कारण वो आसान शिकार की तलाश में जंगल से बाहर आता है। कई बार इंसानों का खून मुंह लग जाने के कारण भी गुलदार आदमखोर हो जाता है।
कई टीमें बनाई
गुलदार का शिकार करने के लिए सेक्टर चार से लेकर रोशनाबाद के जंगलों तक कई मुख्य प्वाइंट चिन्हित किए गए हैं। इन जगह शिकारी मचान बनाकर गुलदार का इंतजार करेंगे। शिकार करने के लिए गुलदार को लुभाया जाएगा आर इसके लिए बकरी या भेड का प्रयोग किया जा सकता है। वहीं गुलदार के बारे में जानकारी जुटाने के लिए वन विभाग की टीमें लगातार गश्त कर रही हैं।
सरकारी नौकरी का झांसा देकर कनखल की युवती को ठगा, खुद को बताय आबकारी इंस्पेक्टर
हरिद्वार: मकान मालिक नहाते हुए लड़कियों की बनाता था वीडियो, ऐसे हुआ खुलासा
2 Replies to “मादा है आदमखोर गुलदार, हरिद्वार पहुंचे नामी शिकारी, यहां बिछाया गया जाल”
Rishabh Baluni says:
Bhot time se chal raha hai.. chlo koi action toh liya..
What aana jana band kr Diya hai ya log ja sakte hai?
Leave a Reply to Rishabh Baluni Cancel reply